परम्परागतार्थः एव अङ्गीकृतः । तत्सम्पुष्ट्यर्थम् आवश्यकतानुसारेण यत्र तत्र पुराण प्रमाणं सङ्गृह्य समुद्धृतञ्च । ऋग्वेदस्य प्रथमाष्टकस्य व्याख्यायां शब्दानां पर्यालोचने व्याकरणस्य नैपुण्येन निरूपणं कृतमनेन । प्रायः प्रत्येकस्य महत्त्वपूर्णशब्दस्य व्युत्पत्तेः, सिद्धेः, स्वराघातस्य च वर्णनं पाणिनीयसूत्राणां साहाय्येन प्रातिशाख्यसाहाय्येन चाऽपि कृतम् । सावधानतयाऽस्याध्ययनेन समस्तज्ञातव्यविषयाणां सुगमतयाऽवबोधो भवति । निरुक्तस्याप्युपयोगः कृतोऽस्मिन् भाष्ये । यास्केन व्याख्यातमन्त्राणां व्याख्या कृतेति, सायणाचार्यस्तत्तन्मन्त्राणां भाष्यलेखनकाले अविकलरूपेण अलिखत् ।
Entity: पुराण — Type: /art, /art/written_work